
В името на Исус
 
 
Много важен практичен въпрос, свързан с нашата ефективност е: Какво точно означава: „В името на Исус?“ 
 
Когато се молим, ние го поставяме като завършек на молитвите си, но защо? Какво си мислим, че означава? Няма молитва в Библията, която да завършва с „В името на Исус, Амин!“ Дори, самата фраза „В името на Исус“ е използвана много малко пъти в Новия завет. И така, главните въпроси са:
 
1). Когато казваме „В името на Исус“, как да освободим вяра, понеже много пъти го казваме без никаква такава. Използваме го като магическа фраза, повтаряме го няколко пъти, но не го вярваме. 
 
2). Как можем да сме сигурни, че като кажем „В името на Исус“, Исус е с нас в това начинание? 
 
3). Самото име ли носи чудото? (Ако Исус се казваше Амос, фразата „В името на Амос“ щеше ли да върши работа? 
 
Като начало, Колосяни 3:17 казва: 
 
и каквото и да вършите със слово или дело, вършете всичко в името на Господ Исус, като благодарите чрез Него на Бог Отeц. 
 
И така, трябва да казваме и вършим всичко в Неговото име, но как?
 
 
1). Името на Исус е по-скоро титла. Исус Христос означава Помазаният Спасител, Месията Спасител, Царят Спасител. 
 
Матей 1:21-23 Тя ще роди Син, Когото ще наречеш Исус; защото Той е, Който ще спаси народа Си от греховете му. А всичко това стана, за да се сбъдне изреченото от Господа чрез пророка, който казва: „Ето, девицата ще зачене и ще роди син; и ще го нарекат Емануил“, което значи: Бог с нас. 
 
Емануил също е титла, говореща за Божието Присъствие. Това ни води към втората точка:
 
 
2). Името на Исус ни връща една стъпка назад, към Отец - то е свързано с Отец. (Емануил, което значи: „Бог с нас“). Когато погледнем Исус, ние виждаме Отец. Както Сам Исус каза: 
 
Йоан 10:25 Делата, които върша в името на Своя Отец, те свидетелстват за Мене. 
 
Сам Исус действаше в името на Отец, но не е казвал: „В името на Отец, стани и ходи“. Също така, нито един старозаветен пророк не е изцелявал в името на Отец. Което говори, че има нещо повече от самото повтаряне на даденото име.
 
 
3). Значи, става дума за нещо повече от просто магическо име. Седемте сина на свещеника се опитаха да изгонят демона, но той каза: „Исус познавам (Личността, не името) и за Павел зная (Личността, не името), но кои сте вие“? Много е важно това.
 
 
4). Употребяването на името на Исус има смисъл само ако се върши с убеждение. 
 
Деяния на апостолите 3:6 Но Петър каза: Сребро и злато аз нямам; но каквото имам, това ти давам; в името на Исус Христос Назарянина, стани и ходи. 
 
 
5). Ключът - възкресението.
 
Филипяни 2:9-10 Затова и Бог Го превъзвиси и (след това) Му подари името (след възкресението), което е над всяко друго име, така че в името на Исус да се поклони всяко коляно от небесните и земните, и подземните същества.
 
Петър можеше да изцелява дори без да използва фразата „В името на Исус“:
 
Деяния 9:32-34 И Петър, като обикаляше всички вярващи, слезе и до светиите, които живееха в Лида. И там намери един човек на име Еней, който беше на легло от осем години, понеже беше парализиран. Петър му каза: Еней, Исус Христос те изцелява; стани, оправи леглото си. И той веднага стана.
 
Уау. Павел можеше същото:
 
Деяния 14:8-12 А в Листра седеше някой си човек, немощен в краката, куц по рождение, който никога не беше ходил. Той слушаше Павел като говореше; а Павел, като се взря в него и видя, че има вяра да бъде изцелен, каза със силен глас: Стани на краката си. И той скочи и ходеше. А народът, като видя какво извърши Павел, извика със силен глас, като казваше на ликаонски: Боговете, оприличени на човеци, са слезли при нас. И наричаха Варнава Зевс, а Павел – Хермес, понеже той беше главният говорител.
 
Естествено, хората реагираха по този начин, понеже знаеха, че човек не може да извърши подобно нещо..
 
Главното е да осъзнаем какво се случи след Възкресението. Данаил 7 глава го описва много добре:
 
13 Гледах в нощните видения и, ето, един като Човешки Син идеше с небесните облаци и стигна до Стария по дни; и го доведоха пред Него.
 
14 И на Него бе дадено владичество, слава и царство, за да Му слугуват всички племена, народи и езици. Неговото владичество е вечно – то няма да премине, и царството Му е царство, което няма да се разруши.
 
Авторитетът зад името на Исус е цялото царство, име, личност и армия на Отец. 
 
Преди Възкресението Си, един от единствените двама човека които Исус окачестви като имащи велика вяра, такава каквато не съществуваше в Израел, беше стотникът, който разбираше какво е власт. Той каза на Исус:  „Дори няма нужда да идваш Господи, понеже съм недостоен (което ще рече, че човека не беше светец - срам го беше да покани Исус), но само кажи думата и на мен ми е ясно как работи системата“. (перифраза)  
 
Матей 8:8-10 Стотникът Му отговори: Господи, не съм достоен да влезеш под покрива ми; но кажи само една дума и слугата ми ще оздравее. Защото и аз съм подвластен човек и имам подчинени войници; и казвам на един: Иди!, и той отива; и на друг: Ела!, и той идва; а на слугата си: Направи това!, и той го прави. Исус, като чу това, почуди се и каза на онези, които вървяха след Него: Истина ви казвам, дори в Израил не съм намерил толкова вяра.
 
Хората ще ни уважават само ако зад нас стои някой с по-голяма власт и авторитет, както когато използваме името на шефа, за да накараме някои от колегите си да направи нещо или да отиде някъде. 
 
Да направим нещо „В името на Исус“ означава да го направим разбирайки авторитета и властта, които стоят зад това име.  
 
Матей 28:18-20 Тогава Исус се приближи към тях и заговори: Даде Ми се всяка власт на небето и на земята. И така, идете и създавайте ученици измежду всички народи, и ги кръщавайте в името на Отца и Сина, и Святия Дух, като ги учите да пазят всичко, което съм ви заповядал. И, ето, Аз съм с вас през всички дни до свършека на света.
 
Както Отец беше с Исус, така сега Исус гарантира да бъде с нас.
 
Марк 16:15-18 И Исус им каза: Идете по целия свят и проповядвайте благовестието на всяко създание. Който повярва и се кръсти, ще бъде спасен; а който не повярва, ще бъде осъден. И тези знамения ще придружават повярвалите: в Мое име бесове ще изгонват; нови езици ще говорят; змии ще хващат; а ако изпият нещо смъртоносно, то никак няма да ги повреди; на болни ще полагат ръце и те ще оздравяват.
 
Той стои зад обещанието Си. Както и Духът. Както и Отец. Както и ангелите. Както и цялото небесно войнство.   
 
Трябва да се фокусираме в това да осъзнаем и придобием откровение за възкресението. Трябва да си го представим, да мислим за него. Това е подготвителния период, преди да освободим вярата си. Исус се помоли преди да заповяда на Лазар да възкръсне. Петър се помоли преди да заповяда на Сърна да възкръсне. Павел се помоли преди да изгони духа на питон от момичето. Това е Библейският модел. 
 
Бог да ви благослови!

